Adiwira

Adiwira [a-di-wi-ra] atau juga (yang lebih lazim di Indonesia) pahlawan super (bahasa Inggeris: superhero) ialah sejenis watak fiksyen yang dikenali dengan penunjukan keberanian dan kemuliaan serta sering mempunyai nama dan kostum berwarna serta kebolehan yang tidak ada pada manusia biasa. Sejak lahirnya adiwira contoh, Superman, pada tahun 1938, cereka-cereka adiwira — sama ada pengembaraan singkat berepisod atau saga yang berterusan selama bertahun-tahun — telah mendominasi pasaran buku komik Amerika lalu merentas ke media massa yang lain.
Mengikut kebanyakan definasi, watak-watak sedemikian tidak perlu betul-betul mempunyai kuasa luar biasa agar bergelar adiwira, sungguhpun kadang-kadang istilah seperti costumed crimefighters (pembasmi jenayah berkostum) dipakai untuk merujuk kepada sesiapa tanpa kuasa-kuasa sedemikian namun sebaliknya mempunyai ciri-ciri biasa adiwira yang lain.
Istilah superhero pada suatu masa dahulu pernah dijadikan cap dagang milik bersama DC Comics dan Marvel Comics.

Falsafah

"Falsafah" yang menerangkan etos vigilante adiwira (terutamanya seperti dilihat dalam watak Punisher dan Batman) secara pokoknya dirumuskan berabad-abad lalu oleh pendeta Yunani terkenal Aristotle: manusia yang memiliki possessing nilai murni dan kemahiran diri yang amat kuat serta perlunya melangkaui rangka pentadbiran-birokrasi manusia luaran, maka dirinya menjadi imago dei (imej Tuhan) di Bumi: 
"Terdapat manusia-manusia, menurut Aristotle, yang amat ketuhanan, amat luar biasa, sehingga mereka secara semulajadi, disebabkan anugerah luar biasa mereka, melangkaui segala pertimbangan moral atau kawalan perlembagaan: 'Tiadanya hukum yang memeluk manusia yang berkaliber sedemikian: mereka sendirilah merupakan hukum.'" (Hughes-Hallett, Lucy. Heroes. Alfred A. Knopf, 2004.)

Kelaziman di seluruh dunia

Ada juga adiwira yang tersohor dari negara lain yang kebanyakannya berkongsi kebiasaan model Amerika. Contohnya Cybersix dari Argentina, Captain Canuck dari Kanada dan wira-wira AK Comics dari Mesir.
Japan ialah satu-satunya negara yang menandingi AS dalam pengeluaran adiwira. Kebanyakan adiwira terawal negara ini memakai skarf sama ada sebagai pelengkap atau pengganti mantel dan juga memakai topi keledar sebagai ganti kepada topeng. Ultraman, Kamen Rider, Super Sentai (asas untuk Power Rangers), Metal Heroes dan Kikaider dipopularkan dalam rancangan TV live-action tokusatsu Jepun, manakala Science Ninja Team Gatchaman, Casshan, The Guyver, dan Sailor Moon menjadi kebiasaan anime dan manga. Namun begitu, kebanyakan adiwira Jepun tidak kekal lama. Sementara syarikat hiburan AS mengemaskini dan memperbaharui adiwira dengan harapan untuk mengekalkan populariti mereka selama mungkin, syarikat Jepun pula lebih cepat membersarakan yang lama dan memperkenalkan yang baru, biasanya secara tahunan, agar menyingkatkan barisan dagangan. Tambahan pula, manga Jepun selalu menyasarkan pembaca perempuan, iaitu berbeza daripada komik AS, serta telah mereka jenis-jenis seperti "magical girl" (cth. Cardcaptor Sakura) untuk golongan ini.
Pada tahun 1947, pengarang/kartunis Filipina Mars Ravelo memperkenalkan adiwira wanita Asia yang pertama, iaitu Darna, seorang gadis desa Filipina yang menemui sebutir kerikil azimat mistik dari planet yang lain yang membolehkannya bertukar menjadi seorang wanita pahlawan yang dewasa. Darna merupakan adiwira wanita solo pertama di dunia yang ditampilkan dalam filem wayang cetera pada tahun 1951 dan telah menjadi satu institusi budaya di Filipina.
Adiwira British mula muncul dalam Zaman Emas tidak lama selepas adiwira Amerika terawal menjadi laris di UK. Kebanyakan wira British asli terhad dalam majalah komik antologi seperti Lion, Valiant, Warrior, dan 2000AD. Marvelman, atau Miracleman di Amerika Utara, mungkin sekali adiwira British asli yang paling terkenal (meskipun banyak berdasarkan Captain Marvel). Popular pada tahun 1960-an, pembaca British makin menggemari Marvelman dan pengarang-pengarang komik UK zaman sekarang yang bernama Alan Moore dan Neil Gaiman mengembalikan Marvelman dalam satu siri yang memperbaharui watak-wataknya dalam unsur yang lebih serius, iaitu pendekatan yang agak menonjol dalam wira British yang terbaru, seperti Zenith.